Sodba Splošnega sodišča (šesti senat) z dne 29. novembra 2017 – Montel/Parlament

(Zadeva T‑634/16)

„Ureditev, ki se nanaša na stroške in nadomestila poslancev Evropskega parlamenta – Nadomestilo za parlamentarno pomoč – Izterjava neupravičeno plačanih zneskov – Pristojnost generalnega sekretarja – Electa una via – Pravica do obrambe – Dokazno breme – Obveznost obrazložitve – Legitimno pričakovanje – Politične pravice – Enako obravnavanje – Zloraba pooblastil – Neodvisnost poslancev – Napačna ugotovitev dejanskega stanja – Sorazmernost“

1. Ničnostna tožba–Izpodbojni akti–Pojem–Akti, ki ustvarjajo zavezujoče pravne učinke–Tožba zoper dopis generalnega direktorata za finance o izterjavi nadomestil, ki so bila neupravičeno izplačana iz naslova povračila stroškov za parlamentarno pomoč Evropskega parlamenta–Akt, ki je zgolj informativen–Izključitev (člen 263 PDEU) (Glej točki 27 in 29.)

2. Sodni postopek–Vloga, s katero se postopek začne–Formalne zahteve–Označitev predmeta spora–Jasen in natančen povzetek navajanih razlogov–Tožba za povrnitev škode, ki jo je povzročila institucija Unije–Neobstoj navedb glede narave in obsega nastale škode ter glede vzročne zveze–Nedopustnost (Poslovnik Splošnega sodišča, člen 76(d)) (Glej točki 33 in 34.)

3. Evropski parlament–Upravni postopek–Sklep Parlamenta o izterjavi zneska, ki je bil neupravičeno izplačan iz naslova parlamentarne pomoči–Kršitev načela electa una via–Kršitev načela ne bis in idem–Neobstoj Sklep predsedstva Parlamenta o izvedbenih ukrepih v zvezi s Statutom poslancev Evropskega parlamenta, člen 68) (Glej točke 80, 81 in 83.)

4. Pravo Evropske unije–Načela–Temeljne pravice–Domneva nedolžnosti–Sklep Parlamenta o izterjavi zneska, ki je bil neupravičeno izplačan iz naslova parlamentarne pomoči–Skladnost z navedenim načelom–Pogoji (Listina Evropske unije o temeljnih pravicah, člen 48(1)) (Glej točko 91.)

5. Pravo Evropske unije–Načela–Pravica do obrambe–Pravica do izjave–Obseg–Obveznost, da se zadevni stranki omogoči, da se ustno izrazi–Neobstoj Sklep predsedstva Parlamenta o izvedbenih ukrepih v zvezi s Statutom poslancev Evropskega parlamenta, člen 68(2)) (Glej točke od 104 do 106.)

6. Evropski parlament–Pravilnik o povračilu stroškov in plačilu nadomestil poslancem–Nadomestilo za parlamentarno pomoč–Nadzor v zvezi z uporabo stroškov za parlamentarno pomoč–Dokazno breme Sklep predsedstva Parlamenta o izvedbenih ukrepih v zvezi s Statutom poslancev Evropskega parlamenta, člen 33(1)) (Glej točki 119 in 120.)

7. Akti institucij–Obrazložitev–Obveznost–Obseg–Sklep Parlamenta o izterjavi zneska, ki je bil neupravičeno izplačan iz naslova parlamentarne pomoči (člen 296 PDEU) (Glej točko 130.)

8. Pravo Evropske unije–Načela–Varstvo zaupanja v pravo–Pogoji–Jasna zagotovila uprave–Pravna varnost–Zahteva po jasnosti in natančnosti aktov s pravnimi učinki (Glej točke 140, 141, 143 in 144.)

9. Pravo Evropske unije–Načela–Enako obravnavanje–Diskriminacija–Pojem (Glej točki 159 in 166.)

10. Pravo Evropske unije–Načela–Načelo dobrega upravljanja–Obseg (Glej točko 160.)

11. Ničnostna tožba–Razlogi–Zloraba pooblastil–Pojem (Glej točko 161.)

12. Pravo Evropske unije–Načela–Sorazmernost–Obseg (Glej točko 233.)

Predmet

Prvič, predlog na podlagi člena 263 PDEU za razglasitev ničnosti odločbe generalnega sekretarja Parlamenta z dne 24. junija 2016 o izterjavi zneska 77.276,42 EUR, neupravičeno izplačanega tožeči stranki iz naslova parlamentarne pomoči, obvestila in ukrepov za izvršitev te odločbe, ki so zajeti v dopisih generalnega direktorja generalnega direktorata Parlamenta za finance z dne 5. in 6. julija 2016, ter s tem povezanega opomina z dne 4. julija 2016, in drugič, predlog na podlagi člena 268 PDEU za povrnitev škode, ki naj bi jo tožeča stranka utrpela predvsem zaradi te odločbe.

Izrek

1. Odločba generalnega sekretarja Parlamenta z dne 24. junija 2016 o izterjavi zneska 77.276,42 EUR, nezakonito izplačanega iz naslova parlamentarne pomoči, od Sophie Montel in s tem povezani opomin z dne 4. julija 2016 se razglasita za nična v delu, v katerem se nanašata na zneske, izplačane v obdobju med februarjem in aprilom 2015.

2. V preostalem se tožba zavrne.